Элісан Ханіган

Элісан Ханіган (; нар. , Вашынгтон, ЗША) — амерыканская актрыса, найбольш вядомая па ролях Уілау Розенберг у тэлесерыялах «Бафі — знішчальніца вампіраў» і «Анёл», Лілі Олдрын у "Як " і Мішэль Флаэрці ў серыі фільмаў «Амерыканскі пірог».

 Біяграфія 
Нарадзілася 24 сакавіка 1974 года ў сям’і Эла Ханігана і Эмілі Поснер. Яе бацька быў выхадцам з Ірландыі, а маці — яўрэйкай. Праз два гады пасля нараджэння Элісан бацькі развяліся, і Элісан з мамай пераехала ў Атланту.

З чатырох гадоў яна пачала здымацца ў рэкламе. У школе вучылася граць на кларнеце, а таксама любіла гуляць у футбол. У 1985 годзе пераехала ў Лос-Анджэлес і паступіла ў North Hollywood High School, якую скончыла ў 1992 годзе. Сваю першую ролю ў вялікім кіно згуляла ў фантастычнай камедыі «Мая мачыха — іншапланецянка» (1988).

З 1990 па 1995 год знялася ў рэкламе і адыграла невялікія ролі ў тэлесерыялах «Разанна», «Застава фехтавальшчыкаў» і «Дакрананне анёла». У 1997 годзе атрымала ролю Уілау, лепшай сяброўкі галоўнай гераіні ў тэлесерыяле «Бафі — знішчальніца вампіраў».

Э. Ханіган замужам за акцёрам Алексісам Дзянісаф з 11 кастрычніка 2003 года. У мужа і жонкі ёсць дзве дачкі — Сацьяна Мары Дзянісаф (нар. 24.03.2009) і Ківа Джэйн Дзянісаф (нар. 23.05.2012).
 Крыніцы